Robertus Regazzi
Rentius Robertus Regazzi (Italiane Roberto Regazzi, Bononiae natus die 20 Augusti anno 1956) est violinarum aliorumque instrumentorum musicae factor Italicus.

De vita
Anno millesimo novecentesimo quinquagesimo sexto septimo die post Idus Augustas Bononiae, in septentrionali urbe Italica, docta familia (nam mater picturae artem colebat, pater contra in scientia versatus) Rentius Regazzus Robertus nascitur. Usque ab adulescentia suum ingenium tam ad artem, cui Euterpes praeest, contulit ut quintum decimum annum agens suam primam citharam, Otello Bignamo docente, fabricatus sit. Deinde, studiis apud "Sabin" Lyceum confectis, aliquot annos Universitatem Bononiensem frequentabat, at postea haec studia relinquere maluit.

Tum valde studiose apud Otellum Bignamum magistrum se exercuit et fidicula facere coepit. Nunc Roberti cum nervis instrumenta omnibus locis nota sunt et emuntur vel putantur a clarissimis hominibus artis musicae: Franco Gulli, Ruggiero Ricci, Anne Sophie Mutter, Deodatus Ughi, Quattuor Symphonici ex Venetia, Riccardus Brengola, Franco Mezzena et ceteri.

Hoc quoque mihi, videtur praetermittendum non esse: lignum, quo ad suas fidiculas faciendas utitur, excellentibus aceribus abietibusque originem trahit; citharae contra iacaranda brasiliana et rubro cedro ex Virginia fabricantur, sic numeri nervis mirabilem in modum tenduntur.

Et quid dicam de plurimis muneribus quibus Noster fungitur? Interest ut iudex in multis certaminibus de fidiculis in Germania et in America, ut praefectus in Polonia in certamine "Henricus Wieniawski" anno bis millesimo vigesimo uno.

Huc accedit quod primus Regazzus ex Bononiensibus artificibus illius artis, quae hodie liuteria appellatur, arcessitus est ad Expositionem Siamhaiensem quae a totius terrae amplissimis hominibus permagni habetur.

Ad colligendos de liuteria arte libros tam magnum studium ei est ut harum editionum corpus toto orbe terrarum in suo genere singulare putetur.

Bibliographia

Nexus externi 

 Situs interretialis Roberti Regazzi proprius.

Notae 

Artifices Italiae
Factores instrumentorum musicorum
Musici Italiae
Alumni Universitatis Bononiensis